Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo dalinio pakeitimo /* COM/2014/0351 final - 2014/0179 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Siekdamas užtikrinti tinkamą teisinį saugumą ir vidaus rinkos vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo II priedą, kad į EEE susitarimą būtų įtraukti toliau nurodyti teisės aktai. 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB, 2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009, ir 2011 m. birželio 8 d. Komisijos reglamentas (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009. Reglamentu (EB) Nr. 1107/2009 panaikinama Direktyva 91/414/EEB. Tačiau laikoma, kad pagal Direktyvą 91/414/EEB patvirtintų veikliųjų medžiagų sąrašas patvirtintas pagal Reglamentą (EB) Nr. 1107/2009. Direktyvos nuostatos taip pat taikomos tvirtinant veikliąsias medžiagas, įtrauktas į Reglamento (ES) Nr. 540/2011 priedo B dalį, kurios buvo patvirtintos pagal pereinamojo laikotarpio priemones. ELPA valstybės mano turinčios toliau turėti teisę riboti augalų apsaugos produktų, kurių sudėtyje yra pagal Tarybos direktyvą 91/414/EEB arba pagal Reglamento (EB) Nr. 1107/2009 80 straipsnio pereinamojo laikotarpio priemones patvirtintų veikliųjų medžiagų, pateikimą jų rinkoms. Todėl būtini Reglamento (EB) Nr. 1107/2009 ir Reglamento (ES) Nr. 540/2011 adaptacijų tekstai. ELPA valstybės, išskyrus Lichtenšteiną, gali būti „ataskaitą rengiančios valstybės narės“ ir „bendrai ataskaitą rengiančios valstybės narės“. Lichtenšteinas atleidžiamas nuo įpareigojimo tapti potencialia ataskaitą rengiančia valstybe nare dėl jo geografinio dydžio ir administracinių bei laboratorijų pajėgumų, būtinų tyrimams ir vertinimams atlikti, atsižvelgiant į numatomą poreikį ir naudą. Taip pat reikia pažymėti, kad 49 straipsnis Lichtenšteinui netaikomas. Reglamento (EB) Nr. 1107/2009 18 straipsnio f punktas, susijęs su darbo programa. Dėl veikliųjų medžiagų vertinimo paskirstymo, nurodyto minėtame straipsnyje, turi sutikti atitinkama ELPA valstybė. Todėl Jungtinio komiteto sprendimo projektu iš dalies keičiamas 18 straipsnis, siekiant tai aiškiai nurodyti. Kiek tai susiję su Reglamento (EB) Nr. 1107/2009 37 straipsnio 4 dalimi, 42 straipsnio 2 dalimi ir 47 straipsnio 3 dalimi dėl nagrinėjimo laikotarpio, procedūros ir konkretaus atvejo, susijusios su nedidelės rizikos augalų apsaugos produktais, būtina pritaikyti susijusius laikotarpius. Nustatytas 120 dienų laikotarpis, per kurį valstybės narės, gavusios nagrinėjančiosios valstybės narės vertinimą, turi priimti nacionalinius sprendimus dėl augalų apsaugos produkto priimtinumo, ELPA valstybėms pradedamas skaičiuoti ne anksčiau negu dieną, kurią į susitarimą įtraukiamas teisės aktas, kuriuo patvirtinamos veikliosios medžiagos, esančios augalų apsaugos produkto arba nedidelės rizikos augalų apsaugos produkto sudėtyje. Dėl EEE susitarime numatytos sprendimų priėmimo procedūros vėlavimų pasitaiko, kad veiklioji medžiaga ELPA valstybėse dar nepatvirtinta. Todėl atitinkamas laikotarpis turėtų prasidėti, kai medžiaga įtraukiama į EEE susitarimą. Į Reglamento (EB) Nr. 1107/2009 48 straipsnį dėl augalų apsaugos produktų, kurių sudėtyje yra genetiškai modifikuotų organizmų, pateikimo rinkai ir naudojimo turi būti įtraukiama papildoma nuostata. Kai pagal šį reglamentą dėl augalų apsaugos produkto, kurio sudėtyje yra genetiškai modifikuotų organizmų, tinkamai suteiktas leidimas, ELPA valstybė negali drausti, riboti ar trukdyti pateikti rinkai to augalų apsaugos produkto. Tai nedaro poveikio Direktyvoje 2001/18/EB numatytai apsaugos procedūrai, kuri taikoma, jeigu kyla pavojus žmonių sveikatai ar aplinkai. Būtina nustatyti pereinamąjį laikotarpį, taikomą augalų apsaugos produktams, kurie patvirtinti pagal ELPA valstybių nacionalines nuostatas. I priedas. Augalų apsaugos produktų autorizacijos zonų nustatymas, kaip nurodyta 3 straipsnio 17 punkte. Islandija, Norvegija ir Lichtenšteinas turėtų būti įtraukti į atitinkamas zonas. Todėl I priedas turėtų būti iš dalies pakeistas – Islandija ir Norvegija turėtų būti įtrauktos į A zoną (šiaurė). Lichtenšteinas turėtų būti įtrauktas į B zoną (centrinė dalis). Taip pat į sąrašus atitinkamuose Reglamento (ES) Nr. 547/2011 prieduose reikia įtraukti standartines frazes norvegų ir islandų kalbomis. Todėl EEE susitarimo II priedas turėtų būti atitinkamai iš dalies pakeistas. 3. TEISINIAI PASIŪLYMO ASPEKTAI Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų. Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu. 2014/0179 (NLE) Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo dalinio pakeitimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį, 114 straipsnio 1 dalį ir 168 straipsnio 4 dalies b punktą kartu su 218 straipsnio 9 dalimi, atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos[1], ypač į jo 1 straipsnio 3 dalį, atsižvelgdama į Europos Komisijos pasiūlymą, kadangi: (1) Europos ekonominės erdvės susitarimas[2] (toliau – EEE susitarimas) įsigaliojo 1994 m. sausio 1 d.; (2) pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo II priedą; (3) EEE susitarimo II priede išdėstytos su techniniais reglamentais, standartais, tyrimais ir sertifikavimu susijusios specialios nuostatos ir priemonės; (4) į EEE susitarimą turi būti įtrauktas Europos Parlamento ir Tarybos reglamentas (EB) Nr. 1107/2009[3]; (5) į EEE susitarimą turi būti įtrauktas 2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[4]; (6) į EEE susitarimą turi būti įtrauktas 2011 m. birželio 1 d. Komisijos įgyvendinimo reglamentas (ES) Nr. 541/2011, kuriuo iš dalies keičiamas Įgyvendinimo reglamentas (ES) Nr. 540/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[5]; (7) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 544/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[6]; (8) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 545/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[7]; (9) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 546/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[8]; (10) į EEE susitarimą turi būti įtrauktas 2011 m. birželio 8 d. Komisijos reglamentas (ES) Nr. 547/2011, kuriuo įgyvendinamas Europos Parlamento ir Tarybos reglamentas (EB) Nr. 1107/2009[9]; (11) į EEE susitarimą turi būti įtrauktas 2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009[10]; (12) į EEE susitarimą turi būti įtrauktas 2013 m. kovo 1 d. Komisijos reglamentas (ES) Nr. 283/2013, kuriuo, remiantis Europos Parlamento ir Tarybos reglamentu (EB) Nr. 1107/2009, nustatomi duomenų apie veikliąsias medžiagas pateikimo reikalavimai[11]; (13) į EEE susitarimą turi būti įtrauktas 2013 m. kovo 1 d. Komisijos reglamentas (ES) Nr. 284/2013, kuriuo, remiantis Europos Parlamento ir Tarybos reglamentu (EB) Nr. 1107/2009, nustatomi duomenų apie augalų apsaugos produktus pateikimo reikalavimai[12]; (14) Reglamentu (ES) Nr. 1107/2009 panaikinamos į EEE susitarimą įtrauktos Tarybos direktyvos 79/117/EEB[13] ir 91/414/EEB[14], todėl jos turi būti iš EEE susitarimo išbrauktos; (15) Reglamentu (ES) Nr. 283/2013 panaikinamas į EEE susitarimą įtrauktas Reglamentas (ES) Nr. 544/2011, todėl jis turi būti iš EEE susitarimo išbrauktas; (16) Reglamentu (ES) Nr. 284/2013 panaikinamas į EEE susitarimą įtrauktas Reglamentas (ES) Nr. 545/2011, todėl jis turi būti iš EEE susitarimo išbrauktas; (17) todėl EEE susitarimo II priedas turėtų būti atitinkamai iš dalies pakeistas; (18) todėl Sąjungos pozicija EEE jungtiniame komitete turėtų būti grindžiama pridedamu sprendimo projektu, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo, grindžiama EEE jungtinio komiteto sprendimo projektu, pridedamu prie šio sprendimo. 2 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas [1] OL L 305, 1994 11 30, p. 6. [2] OL L 1, 1994 1 3, p. 3. [3] 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1). [4] 2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (Tekstas svarbus EEE) (OL L 153, 2011 6 11, p. 1). [5] 2011 m. birželio 1 d. Komisijos įgyvendinimo reglamentas (ES) Nr. 541/2011, kuriuo iš dalies keičiamas Įgyvendinimo reglamentas (ES) Nr. 540/2011, kuriuo įgyvendinamos Europos Parlamento ir Tarybos reglamento (EB) Nr. 1107/2009 nuostatos dėl patvirtintų veikliųjų medžiagų sąrašo (Tekstas svarbus EEE ) (OL L 153, 2011 6 11, p. 187). [6] 2011 m. birželio 10 d. Komisijos reglamentas (ES) Nr. 544/2011, kuriuo dėl duomenų apie veikliąsias medžiagas pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 1). [7] 2011 m. birželio 10 d. Komisijos reglamentas (ES) Nr. 545/2011, kuriuo dėl duomenų apie augalų apsaugos produktus pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 67). [8] 2011 m. birželio 10 d. Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 127). [9] 2011 m. birželio 8 d. Komisijos reglamentas (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 176). [10] 2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26). [11] 2013 m. kovo 1 d. Komisijos reglamentas (ES) Nr. 283/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie veikliąsias medžiagas pateikimo reikalavimai (OL L 93, 2013 4 3, p. 1). [12] 2013 m. kovo 1 d. Komisijos reglamentas (ES) Nr. 284/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie augalų apsaugos produktus pateikimo reikalavimai (OL L 93, 2013 4 3, p. 85). [13] 1978 m. gruodžio 21 d. Tarybos direktyva, draudžianti pateikti į rinką ir naudoti augalų apsaugos produktus, turinčius tam tikrų veikliųjų medžiagų 79/117/EEB (OL L 33, 1979 2 8, p. 36). [14] 1991 m. liepos 15 d. Tarybos direktyva dėl augalų apsaugos produktų pateikimo į rinką 91/414/EEB (OL L 230, 1991 8 19, p. 1). PRIEDAS EEE JUNGTINIO KOMITETO SPRENDIMAS [data] kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) EEE JUNGTINIS KOMITETAS, atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį, kadangi: (1) į EEE susitarimą turi būti įtrauktas 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB[1]; (2) į EEE susitarimą turi būti įtrauktas 2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009[2] su pataisymais, padarytais OL L 26, 2012 1 28, p. 38; (3) į EEE susitarimą turi būti įtrauktas 2011 m. birželio 1 d. Komisijos įgyvendinimo reglamentas (ES) Nr. 541/2011, kuriuo iš dalies keičiamas Įgyvendinimo reglamentas (ES) Nr. 540/2011, kuriuo įgyvendinamos Europos Parlamento ir Tarybos reglamento (EB) Nr. 1107/2009 nuostatos dėl patvirtintų veikliųjų medžiagų sąrašo[3]; (4) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 544/2011, kuriuo dėl duomenų apie veikliąsias medžiagas pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009[4]; (5) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 545/2011, kuriuo dėl duomenų apie augalų apsaugos produktus pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009[5]; (6) į EEE susitarimą turi būti įtrauktas 2011 m. birželio 10 d. Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009[6]; (7) į EEE susitarimą turi būti įtrauktas 2011 m. birželio 8 d. Komisijos reglamentas (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009[7]; (8) į EEE susitarimą turi būti įtrauktas 2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką[8]; (9) į EEE susitarimą turi būti įtrauktas 2013 m. kovo 1 d. Komisijos reglamentas (ES) Nr. 283/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie veikliąsias medžiagas pateikimo reikalavimai[9]; (10) į EEE susitarimą turi būti įtrauktas 2013 m. kovo 1 d. Komisijos reglamentas (ES) Nr. 284/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie augalų apsaugos produktus pateikimo reikalavimai[10]; (11) Reglamentu (ES) Nr. 1107/2009 panaikinamos į EEE susitarimą įtrauktos Tarybos direktyvos 79/117/EEB[11] ir 91/414/EEB[12], todėl jos turi būti iš EEE susitarimo išbrauktos; (12) Reglamentu (ES) Nr. 283/2013 panaikinamas į EEE susitarimą įtrauktas Reglamentas (ES) Nr. 544/2011, todėl jis turi būti iš EEE susitarimo išbrauktas; (13) Reglamentu (ES) Nr. 284/2013 panaikinamas į EEE susitarimą įtrauktas Reglamentas (ES) Nr. 545/2011, todėl jis turi būti iš EEE susitarimo išbrauktas; (14) todėl EEE susitarimo II priedas turėtų būti atitinkamai iš dalies pakeistas, PRIĖMĖ ŠĮ SPRENDIMĄ: 1 straipsnis EEE susitarimo II priedo XV skyrius iš dalies keičiamas taip: 1. Po 12zzo punkto (Komisijos sprendimas 2013/204/ES) įterpiama: „13. „32009 R 1107: 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1). Reglamento nuostatos šio Susitarimo tikslais pritaikomos taip: a) ELPA valstybės gali riboti augalų apsaugos produktų, kurių sudėtyje yra pagal Tarybos direktyvą 91/414/EEB arba pagal Reglamento (EB) Nr. 1107/2009 80 straipsnio pereinamojo laikotarpio priemones patvirtintų veikliųjų medžiagų, pateikimą jų rinkoms. b) ELPA valstybės, išskyrus Lichtenšteiną, gali būti „ataskaitą rengiančios valstybės narės“ ir „bendrai ataskaitą rengiančios valstybės narės“. c) 18 straipsnis papildomas taip: „Dėl veikliųjų medžiagų vertinimo paskyrimo ELPA valstybei pagal 18 straipsnio f dalį turi sutikti ta valstybė.“ d) 37 straipsnio 4 dalis ir 42 straipsnio 2 dalis papildomos taip: „ELPA valstybėms 120 dienų laikotarpis pradedamas skaičiuoti ne anksčiau negu dieną, kurią į šį Susitarimą įtraukiamas teisės aktas, kuriuo patvirtinamos veikliosios medžiagos, esančios augalų apsaugos produkto sudėtyje.“ e) 47 straipsnio 3 dalis papildoma taip: „ELPA valstybėms 120 dienų laikotarpis pradedamas skaičiuoti ne anksčiau negu dieną, kurią į šį Susitarimą įtraukiamas teisės aktas, kuriuo patvirtinamos veikliosios medžiagos, esančios nedidelės rizikos augalų apsaugos produkto sudėtyje.“ f) 48 straipsnis papildomas taip: „ELPA valstybės gali riboti augalų apsaugos produktų, kurių sudėtyje yra genetiškai modifikuotų organizmų, pateikimą jų rinkoms, jeigu pagal Direktyvos 2011/18/EB, adaptuotos šiuo Susitarimu, 23 straipsnį imtasi šių organizmų ribojimo ar draudimo priemonių.“ g) 48 straipsnis netaikomas Lichtenšteinui. h) 80 straipsnio 6 dalis pakeičiama taip: „Augalų apsaugos produktus, leidžiamus pagal nacionalines nuostatas, taikomas suteikiant autorizaciją, galima toliau teikti rinkai, kol bus įvertinta augalų apsaugos produkto rizika pagal Reglamentą (ES) Nr. 1107/2009.“ i) I priede „A zona – šiaurė“ papildoma taip: „Islandija, Norvegija” j) I priede „B zona – centrinė dalis“ papildoma taip: „Lichtenšteinas“ 13a. 32011 R 0540: 2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1) su pataisymais, padarytais OL L 26, 2012 1 28, ir su pakeitimais, padarytais: - 32011 R 0541: 2011 m. birželio 1 d. Komisijos įgyvendinimo reglamentu (ES) Nr. 541/2011 (OL L 153, 2011 6 11, p. 187). Reglamento nuostatos šio Susitarimo tikslais pritaikomos taip: ELPA valstybės gali riboti augalų apsaugos produktų, kurių sudėtyje yra pagal Tarybos direktyvą 91/414/EEB arba pagal Reglamento (EB) Nr. 1107/2009 80 straipsnio pereinamojo laikotarpio priemones patvirtintų veikliųjų medžiagų, pateikimą jų rinkoms. 13b. 32011 R 0544: 2011 m. birželio 10 d. Komisijos reglamentas (ES) Nr. 544/2011, kuriuo dėl duomenų apie veikliąsias medžiagas pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 1). 13c. 32011 R 0545: 2011 m. birželio 10 d. Komisijos reglamentas (ES) Nr. 545/2011, kuriuo dėl duomenų apie augalų apsaugos produktus pateikimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 67). 13d. 32011 R 0546: 2011 m. birželio 10 d. Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 127). 13e. 32011 R 0547: 2011 m. birželio 8 d. Komisijos reglamentas (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 176). Reglamento nuostatos šio Susitarimo tikslais pritaikomos taip: a) II priedo 1.1 punkte į sąrašą „RSh 1“ įtraukiama: „IS: Eitrað í snertingu við augu. NO: Giftig ved øyekontakt.“ b) II priedo 1.1 punkte į sąrašą „RSh 2“ įtraukiama: „IS: Getur valdið ljósnæmingu. NO: Kan gi overfølsomhet for sollys/UV-stråling.“ c) II priedo 1.1 punkte į sąrašą „RSh 3“ įtraukiama: „IS: Efnið brennir húð og augu í snertingu við gufu og veldur kali í snertingu við vökva. NO: Kontakt med damp virker etsende på hud og øyne, og kontakt med væske gir frostskade.“ d) III priedo 1 punkte į sąrašą įtraukiama: „IS: Mengið ekki vatn með efninu eða íláti þess. (Hreinsið ekki búnað nálægt yfirborðsvatni/Koma skal í veg fyrir að mengun verði með afrennsli frá bæjarhlöðum og vegum.) NO: Unngå forurensning av vannmiljøet med produktet eller emballasjen. (Ikke rengjør spredeutstyr nær overflatevann/unngå forurensning via avrenning fra gårdsplasser og veier).“ e) III priedo 2.1 punkte po antraštės „Konkrečios nuostatos“ į sąrašą „SPo 1“ įtraukiama: „IS: Ef efnið kemst í snertingu við húð skal fyrst hreinsa það af með þurrum klút og skola síðan húðina með miklu vatni. NO: Etter kontakt med huden, fjern først produktet med en tørr klut, og vask deretter med mye vann.“ f) III priedo 2.1 punkte po antraštės „Konkrečios nuostatos“ į sąrašą „SPo 2“ įtraukiama: „IS: Þvoið allan hlífðarfatnað að lokinni notkun. NO: Vask alt personlig verneutstyr etter bruk.“ g) III priedo 2.1 punkte po antraštės „Konkrečios nuostatos“ į sąrašą „SPo 3“ įtraukiama: „IS: Forðist innöndun reyks eftir að kveikt hefur verið í efninu og yfirgefið þegar í stað svæðið sem er til meðhöndlunar. NO: Pust ikke inn røyken etter at produktet har antent, og forlat det behandlede området øyeblikkelig.” h) III priedo 2.1 punkte po antraštės „Konkrečios nuostatos“ į sąrašą „SPo 4“ įtraukiama: „IS: Opna skal ílátið utanhús og við þurr skilyrði. NO: Beholderen skal åpnes utendørs og under tørre forhold.“ i) III priedo 2.1 punkte po antraštės „Konkrečios nuostatos“ į sąrašą „SPo 5“ įtraukiama: „IS: Loftræsta skal úðuð svæði/gróðurhús (vandlega/eða í tilgreindan tíma/þar til úðinn hefur þornað) áður en farið er þangað inn aftur. NO: De behandlede områder/veksthus ventileres (grundig/eller angivelse av tid/inntil produktet har tørket) før man oppholder seg der igjen.” j) III priedo 2.2 punkte į sąrašą „SPe 1“ įtraukiama: „IS: Til að vernda grunnvatn/jarðvegslífverur skal ekki nota þetta eða annað efni sem inniheldur (tilgreinið virkt efni eða flokk virkra efna eftir því sem við á) lengur eða oftar en (tilgreinið hversu lengi eða oft má nota efnið). NO: For å beskytte (grunnvannet/jordlevende organismer) må dette produktet eller andre produkter som inneholder (angi navnet på virksomt stoff eller gruppe av virksomme stoffer) kun brukes/ikke brukes mer enn (angi tidsperiode eller antall behandlinger).“ k) III priedo 2.2 punkte į sąrašą „SPe 2“ įtraukiama: „IS: Til að vernda grunnvatn/vatnalífverur skal ekki nota þetta efni (á tilgreinda jarðvegsgerð eða við tilgreindar aðstæður). NO: For å beskytte (grunnvannet/vannlevende organismer) må dette produktet ikke brukes (på beskrevet jordtype eller under beskrevne forhold).“ l) III priedo 2.2 punkte į sąrašą „SPe 3“ įtraukiama: „IS: Til að vernda vatnalífverur/plöntur utan markhóps/liðdýr utan markhóps/skordýr má ekki nota efnið nær óræktuðu landi/yfirborðsvatni en (tilgreind breidd svæðis sem er óheimilt að úða). NO: For å beskytte (vannlevende organismer/viltlevende planter/insekter/leddyr) må dette produktet ikke brukes nærmere enn (angi avstand) fra (overflatevann/kantvegetasjon).“ m) III priedo 2.2 punkte į sąrašą „SPe 4“ įtraukiama: „IS: Til að vernda vatnalífverur/plöntur utan markhóps má ekki nota efnið á malbikað, steinsteypt, hellulagðt eða malarborið yfirborð eða vegi (járnbrautarspor) eða önnur svæði þar sem hætt er við afrennsli út í umhverfið. NO: For å beskytte (vannlevende organismer/viltlevende planter) må dette produktet ikke brukes på harde overflater som asfalterte, betong- brostein- eller gruslagte områder og veier/jernbane, eller på andre områder med stor risiko for avrenning.“ n) III priedo 2.2 punkte į sąrašą „SPe 5“ įtraukiama: „IS: Til að vernda fugla/villt spendýr verður að gæta þess vandlega að efnið sé algerlega hulið jarðvegi; gætið þess sérstaklega að efnið sé hulið í endum raða. NO: For å beskytte (fugler/ville pattedyr) skal produktet innblandes i jorden. Sørg også for at produktet er helt innblandet i enden av radene.“ o) III priedo 2.2 punkte į sąrašą „SPe 6“ įtraukiama: „IS: Hreinsið upp allt efni, sem hefur farið til spillis, til að vernda fugla/villt spendýr. NO: For å beskytte (fugler/ville pattedyr) skal alt søl fjernes.“ p) III priedo 2.2 punkte į sąrašą „SPe 7“ įtraukiama: „IS: Óheimilt er að nota efnið á varptíma fugla. NO: Må ikke brukes i fuglenes hekketid.“ q) III priedo 2.2 punkte į sąrašą „SPe 8“ įtraukiama: „IS: Hættulegt frævandi skordýrum/Til að vernda býflugur og önnur frævandi skordýr er óheimilt að nota efnið á blómstrandi nytjaplöntur/Óheimilt er að nota efnið þar sem býflugur eru í fæðuleit/Fjarlægið býkúpur meðan meðhöndlun með efninu fer fram eða hyljið þær á meðan og í (tilgreinið tíma) að lokinni meðhöndlun/Óheimilt er að nota efnið ef blómstrandi illgresi er til staðar/Eyða skal illgresi áður en það blómgast/Óheimilt er að nota efnið fyrir (tilgreinið tíma). NO: Farlig for bier./For å beskytte bier og andre pollinerende insekter må dette produkt ikke brukes mens kulturen blomstrer./Må ikke brukes der biene søker næring./Dekk til eller flytt bikuber i behandlingsperioden og i (nevn antall timer/dager) etter behandlingen./Må ikke brukes i nærheten av blomstrende ugress./Fjern ugresset før det blomstrer./Må ikke brukes før (tidspunkt).“ r) III priedo 2.3 punkte į sąrašą įtraukiama: „IS: Til að koma í veg fyrir þolmyndun skal ekki nota þetta eða annað varnarefni sem inniheldur (tilgreinið virkt efni eða flokk virkra efna eftir því sem við á) oftar eða lengur en (tilgreinið hversu oft eða lengi má nota efnið). NO: For å unngå utvikling av resistens må dette produkt eller andre produkter som inneholder (angi virksomt stoff eller gruppe av virksomme stoffer) kun brukes/ikke brukes mer enn (i tidsperioden eller antall ganger).“ s) III priedo 2.4 punkte į sąrašą „SPr 1“ įtraukiama: „IS: Beitu skal komið fyrir þannig að ekki sé hætta á að önnur dýr komist í hana. Festa skal beituna tryggilega þannig að nagdýr geti ekki dregið hana í burtu. NO: Produktet skal plasseres på en slik måte at risikoen for at andre dyr kan innta produktet minimeres. Pass på at produkt i blokkform ikke kan flyttes vekk av de gnagere som skal bekjempes.“ t) III priedo 2.4 punkte į sąrašą „SPr 2“ įtraukiama: „IS: Auðkennið svæðið, sem meðhöndla á, meðan á meðhöndlun stendur. Varað skal við hættunni á að verða fyrir eitrun (beinni eða óbeinni) af völdum storkuvarans og tilgreina skal móteitrið við honum. NO: Det behandlede området skal merkes i behandlingsperioden. Faren for forgiftning (primær eller sekundær) ved inntak av antikoaguleringsmidler, samt motgift, skal angis på oppslag.“ u) III priedo 2.4 punkte į sąrašą „SPr 3“ įtraukiama: „IS: Hræ nagdýra skulu fjarlægð daglega af meðhöndlaða svæðinu meðan meðhöndlun stendur yfir. Ekki má setja hræin í opin sorpílát. NO: Døde gnagere skal fjernes fra behandlingsområdet hver dag. Døde gnagere må ikke plasseres i åpne avfallsbeholdere.“ 13f. 32012 R 0844: 2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).“ 2. 13b punkto tekstas (Komisijos reglamentas (ES) Nr. 544/2011) pakeičiamas taip: „32013 R 0283: 2013 m. kovo 1 d. Komisijos reglamentas (ES) Nr. 283/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie veikliąsias medžiagas pateikimo reikalavimai (OL L 93, 2013 4 3, p. 1).“ 3. 13c punkto tekstas (Komisijos reglamentas (ES) Nr. 545/2011) pakeičiamas taip: „32013 R 0284: 2013 m. kovo 1 d. Komisijos reglamentas (ES) Nr. 284/2013, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nustatomi duomenų apie augalų apsaugos produktus pateikimo reikalavimai (OL L 93, 2013 4 3, p. 85).“ 2 straipsnis EEE susitarimo II priedo XV skyriaus 6 punkto (Tarybos direktyva 79/117/EEB) ir 12a punkto (Tarybos direktyva 91/414/EEB) tekstas išbraukiamas. 3 straipsnis Europos Sąjungos oficialiojo leidinio EEE priede skelbtini reglamentų (EB) Nr. 1107/2009, (ES) Nr. 540/2011 su pataisymais, padarytais OL L 26, 2012 1 28, p. 38, (ES) Nr. 541/2011, (ES) Nr. 544/2011, (ES) Nr. 545/2011, (ES) Nr. 546/2011, (ES) Nr. 547/2011, (ES) Nr. 844/2012, (ES) Nr. 283/2013 ir (ES) Nr. 284/2013 tekstai islandų ir norvegų kalbomis yra autentiški. 4 straipsnis Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*. Lichtenšteinui šis Jungtinio komiteto sprendimas įsigalioja tą pačią dieną arba tą dieną, kurią įsigalioja Lichtenšteino ir Austrijos susitarimas dėl bendradarbiavimo augalų apsaugos produktų ir priedų autorizacijos procedūrų srityje pagal Reglamentą (EB) Nr. 1107/2009, atsižvelgiant į tai, kuri data bus vėlesnė. 5 straipsnis Šis sprendimas skelbiamas Europos Sąjungos oficialiojo leidinio EEE skyriuje ir EEE priede. Priimta Briuselyje […] EEE jungtinio komiteto vardu Pirmininkas EEE jungtinio komiteto sekretoriai [1] OL L 309, 2009 11 24, p. 1. [2] OL L 153, 2011 6 11, p. 1. [3] OL L 153, 2011 6 11, p. 187. [4] OL L 155, 2011 6 11, p. 1. [5] OL L 155, 2011 6 11, p. 67. [6] OL L 155, 2011 6 11, p. 127. [7] OL L 155, 2011 6 11, p. 176. [8] OL L 252, 2012 9 19, p. 26. [9] OL L 93, 2013 4 3, p. 1. [10] OL L 93, 2013 4 3, p. 85. [11] OL L 33, 1979 2 8, p. 36. [12] OL L 230, 1991 8 19, p. 1. * [Konstitucinių reikalavimų nenurodyta.] [Konstituciniai reikalavimai nurodyti.]